b'\n_START_ARTICLE_\nLietuvos kariuomen\xc4\x97s Sausumos paj\xc4\x97gos\n_START_SECTION_\nBudin\xc4\x8dios paj\xc4\x97gos\n_START_PARAGRAPH_\nSausumos paj\xc4\x97g\xc5\xb3 (SP) kariai budi su tikslu tenkinti tiek NATO, tiek ES, tiek nacionalinius poreikius. Nacionaliniams poreikiams skirtas\xc2\xa0SP kari\xc5\xb3 bud\xc4\x97jimas Lietuvos kariuomen\xc4\x97s Taikos meto u\xc5\xbeduo\xc4\x8di\xc5\xb3 operacin\xc4\x97se paj\xc4\x97gose, kuris vykdomas nuolatos nuo 2010\xc2\xa0m. Vykdant \xc4\xafsipareigojimus NATO bei Europos s\xc4\x85jungai, SP kariai jau nuo 2010\xc2\xa0m. prad\xc5\xbeios tam tikrais periodais ir apimtimis vykdo bud\xc4\x97jimus NATO greitojo reagavimo paj\xc4\x97g\xc5\xb3 (NATO Response Force, NRF) bei ES kovini\xc5\xb3 grupi\xc5\xb3 (EU Battle Group, EUBG) sud\xc4\x97tyje.\n_START_SECTION_\nSausumos paj\xc4\x97g\xc5\xb3 simbolika\n_START_PARAGRAPH_\nSausumos paj\xc4\x97g\xc5\xb3 \xc5\xbeygio daina\xc2\xa0\xe2\x80\x93 \xe2\x80\x9eMes kariai ir mes gyn\xc4\x97jai\xe2\x80\x9c_NEWLINE_Mes kariai ir mes gyn\xc4\x97jai_NEWLINE_Brangios \xc5\xbeem\xc4\x97s Lietuvos,_NEWLINE_Visad budim kaip bud\xc4\x97j\xc4\x99_NEWLINE_U\xc5\xbe \xc5\xa1ventus vartus Au\xc5\xa1ros._NEWLINE_Mums nebais\xc5\xabs sunk\xc5\xabs \xc5\xbeygiai,_NEWLINE_Nebaugina jie, oi, ne,_NEWLINE_Lietuvos narsi\xc5\xb3 kar\xc5\xbeygi\xc5\xb3_NEWLINE_Griausmu aidi eisena._NEWLINE_Plieno \xc5\xa1almai galvas dengia,_NEWLINE_Tryk\xc5\xa1ta ugnys i\xc5\xa1 aki\xc5\xb3._NEWLINE_Jeigu prie\xc5\xa1ai m\xc5\xabs nevengia,_NEWLINE_Tai ir mes nevengsim j\xc5\xb3._NEWLINE_Jaunos degan\xc4\x8dios kr\xc5\xabtin\xc4\x97s_NEWLINE_Prie\xc5\xa1o kulkos nepajaus_NEWLINE_Ir nei \xc5\xbeygiai, nei kautyn\xc4\x97s_NEWLINE_M\xc5\xabs\xc5\xb3 dvasios nepalau\xc5\xa1._NEWLINE_Mums nebais\xc5\xabs sunk\xc5\xabs \xc5\xbeygiai_NEWLINE_D\xc4\x97l brangiosios Lietuvos._NEWLINE_Nerami dvasia kar\xc5\xbeygi\xc5\xb3_NEWLINE_Brangi\xc4\x85 laisv\xc4\x99 atkovos!'